બધા પોતાના કામે લાગી ગયા પછી હું મારી ચેરમાં બેઠો લેપટોપ ખોલી ગૂગલ માં સર્ચ કર્યું ” ધ વે ટુ બી ગ્રેટ ઇન લાઈફ’. મારે જીવન માં કંઈક મહાન કરી બતાવવુ હતું એટલે હું ગૂગલમાં આવા પ્રશ્નો ના જવાબ વારંવાર શોધતો રહેતો. પણ આજે નેટ સ્લો હતું એટલે મેં બ્રાઉઝર ક્લોઝ કરી લેપટોપ ટર્ન ઑફ કરી દીધું. અચાનક મારી નજર મનસુખલાલ ઉપર પડી. મનસુખલાલ 4 વર્ષ થી અહીં નોકરી કરતા હતા પણ તેઓ વિચિત્ર સ્વભાવના હતા. ના કોઈથી બોલતા ન કોઈ થી ભળતા મારી એક વર્ષની નોકરીમાં મેં એમને ક્યારેય હસતા નહોતા જોયા. એમના ચહેરા ઉપર કોઈ વિચિત્ર દુઃખ છલકતું રહેતું.